
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έχτασης εμβαδού 2.576 στρεμμάτων στη 
θέση «Ξηρόχαμπος» Κοινότητας Αγίου Ιωάννου Ιεράπετρας Νο¬ 
μού Λασιθίου. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού, παλαιού αιγιαλού χαι δη¬ 
μιουργία ζώνης παραλίας στην θέση ΑΦΕΝΤΕΛΙ, Δήμου Ερε- 
σού, νήσου Λέσβου, Νομού Λέσβου. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3225 (1) 

Κήρυξη αναδασωτέας έχτασης εμβαδού 2.576 στρεμμάτων στη θέση 
«Ξηρόχαμπος» Κοινότητας Αγίου Ιωάννου Ιεράπετρας Νομού Λασι- 
θίου. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις του Ν. 3200/55 περί διοιχητιχής αποχεντρώσεως, 
όπως τροποποιήθηχε χαι συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των δασών χ.λπ.» 
ή ειδικότερα: 

α) του άρθρου 41 παρ. 1, 3, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Το άρθρο 12 παρ. 3 του Ν. 2040/23.4.92. 

6. Την υπ’ αριθ. 3193/30.10.92 εισηγητική έκθεση της Δ/νσης 
Δασών Λασιθίου σχετική με την κήρυξη ως αναδασωτέας της εχτάσεως 
που αναφέρεται στο θέμα της παρούσας αποφάσεως λόγω καταστρο¬ 
φής της από πυρκαγιά, αποφασίζουμε: 

Κηρύσσουμε αναδασωτέα το χαμμένο δημόσιο δάσος εμβαδού 
2.576 στρεμ. που βρίσκεται στη θέση «Ξηρόχαμπος» περιοχής Κοινό¬ 
τητας Αγίου Ιωάννου Επαρχίας Ιεράπετρας Νομού Λασιθίου. Η αναδα¬ 
σωτέα έκταση περικλείεται από τα στοιχεία ΑΒΓΔΑ του συνημμένου το- 
πογραφικού σχεδιαγράμματος, το οποίο είναι αναπόσπαστα προσαρτη- 
μένο στην παρούσα απόφασή μας και θεωρημένο από τον προϊστάμενο 
της Δ/νσης Δασών Λασιθίου, έχει δε όρια: 

Ανατολικά: Γεωργικές καλλιέργειες 

Δυτικά: Γεωργικές καλλιέργειες 

Βόρεια: Δασική έκταση 

Νότια: Γεωργικές καλλιέργειες. 

Σκοπός της κηρύξεως της ανωτέρω εχτάσεως ως αναδασωτέας είναι 
η διατήρηση του δασικού χαρακτήρα αυτής, με φυσική αναγέννηση της 
χαμμένης αυτοφυούς δασικής βλάστησης και ο αποκλεισμός της διάθε¬ 
σης αυτής για άλλη χρήση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 3 Νοεμβρίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 4130 (2) 

Καθορισμός των ορίων του αιγιαλού, παλαιού αιγιαλού χαι δημιουργία 

ζώνης παραλίας στην θέση ΑΦΕΝΤΕΛΙ, Δήμου Ερεσού, νήσου Λέ¬ 
σβου, Νομού Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας» όπως τροποποιήθηκαν και συμπληρώθή- 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας της Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής Αρμοδιότητας του Υπουργείου Οικονομικών». 

3. Την από 5.6.1992 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, που καθόρισε τα 
όρια του αιγιαλού, παλαιού αιγιαλού και της παραλίας στην περιοχή 
ΑΦΕΝΤΕΛΙ, Δήμου Ερεσσού, νήσου Λέσβου, Νομού Λέσβου, και το 
από 9.2.83 Τοπογραφικό Διάγραμμα, σε 2 πινάκια, με κλίμακα 
1:500, του Ν. Νούσιου, Τοπογράφου Μηχανικού της Δ/νσης Τεχν. 
Υπηρ. του Υπουργείου Οικονομικών, που θεωρήθηκε από τον Γρηγόριο 
Ξηρογιάννη, Προϊστάμενο της αυτής Υπηρεσίας την 6.8.86 και συνο¬ 
δεύει την Έκθεση της προαναφερόμενης Επιτροπής. 

4. Την σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ.544.5/555/92/Σ. 1235/3.9.1992 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως, σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχιών, 
(αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 5.6.1992 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, που κα¬ 
θόρισε τα όρια του αιγιαλού, παλαιού αιγιαλού και της παραλίας στην 
περιοχή ΑΦΕΝΤΕΛΙ, Δήμου Ερεσού, νήσου Λέσβου, Νομού Λέσβου, 
και το από 9.2.83 Τοπογραφικό Διάγραμμα, σε 2 πινάκια, με κλίμακα 
1:500, του Ν. Νούσιου, Τυπογραφικού Μηχανικού της Δ/νσης Τεχν. 
Υπηρ. του Υπουργείου Οικονομικών, που θεωρήθηκε από τον Γρηγόριο 
Ξηρογιάννη, Προϊστάμενο της αυτής Υπηρεσίας την 6.8.86, επί του 
οποίου η πιο πάνω Επιτροπή καθόρισε τα όρια του αιγιαλού, με κόκκινη 
συνεχή πολυγωνική γραμμή, στην θέση ΑΦΕΝΤΕΛΙ Δήμου Ερεσού, 
νήσου Λέσβου, Νομού Λέσβου, τα όρια της παραλίας με συνεχή κίτρινη 
πολυγωνική γραμμή και τα όρια του παλαιού αιγιαλού με συνεχή μπλε 
πολυγωνική γραμμή στην ίδια θέση. 

Η απόφαση αυτή, με την έκθεση της Επιτροπής και το διάγραμμα, 
να δημοσιευθούν στην Εφημερίδα της Κυβερνήσεως. 

Μυτιλήνη, 23 Οκτωβρίου 1992 
Ο Νομάρχης κ.α.α. 

Ο Διευθυντής 
ΓΕΩΡΓΙΟΣ ΜΑΝΟΥ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΛΕΣΒΟΥ 
ΚΤΗΜΑΤΙΚΗ ΥΠΗΡΕΣΙΑ 

Μυτιλήνη 5.6.1992 

ΕΚΘΕΣΗ 

Επιτροπής καθορισμού ορίων αιγιαλού και παραλίας και θέσεων αμ¬ 
μοληψίας, δια τον καθορισμό το πρώτον, των ορίων του αιγιαλού και 
της παρλίας, στην περιοχή ΑΦΕΝΤΕΛΙ, Σκάλας Ερεσού, Δήμου Ερε¬ 
σού, νήσου Λέσβου, Νομού Λέσβου. 


Στην Μυτιλήνη, την 5.6.1992, οι υπογεγραμμένοι: 

1. Σπυρίδων Καρδακάρης, Προϊστάμενος της Κτηματικής Υπηρ. 
Λέσβου, ως Πρόεδρος. 

2. Μιχαήλ Σιγάλας, Προϊστάμενος Δ.Τ.Υ.Ν. Λέσβου, ως μέλος, και 

3. Νικόλαος Κολοντούρος, ν/μος αναπλ/τής του Λιμ/ρχη Μυτιλή¬ 
νης, τούτου κωλυομένου, ως μέλος, 

αποτελούντες την Επιτροπή καθορισμού ορίων αιγιαλού, παραλίας 
και θέσεων αμμοληψίας, δυνάμει των άρθρων 74 και 75 του Π.Δ. 636/ 
77, σε συνδυασμό με την κ.υ.α. Ο. 208/181/26.4.82 (ΦΕΚ 214/ 
26.4.82 τ.Β’) των Υπουργών Προεδρίας της Κυβερνήσεως και Οικονο¬ 
μικών, και της 4206/13.12.1990 Απόφασης Νομάρχη Λέσβου, συ- 
γκληθείσα με την 2142/27.5.92 πρόσκληση του Προέδρου της μετα¬ 
βήκαμε επί τόπου στην προαναφερόμενη περιοχή την 5.6.1992. 

Λαβάντες υπόψη: 

α. Το 564/26.3.1992 έγγραφο του Δήμου Ερεσού, με το οποίο ζη- 
τάται να επισπευσθεί η διαδικασία του καθορισμού των ορίων αιγιαλού 
και παραλίας στην εν θέματι περιοχή. 

β. Το υπό του Ν. Νούσιου, Τοπογράφου Μηχανικού της Δ/νσης 
Τεχν. Υπηρ. του Υπ. Οικονομικών, συνταχθέν την 9.2.83, με κλίμακα 
1:500 τοπογραφικό και υψομετρικό διάγραμμα, σε 2 πινάκια, πλεγ¬ 
μένο για την ακρίβεια της αποτύπωσης από τον Προϊστάμενο της 
Δ.Τ.Υ. του Υπ. Οικονομικών, Γρηγόρη Ξηρογιάννη της 6.8.86. 

γ. Τις διατάξεις του Α.Ν. 2344/40, όπως αυτός τροποποιήθηκε και 
συμπληρώθηκε και τις διατάξεις του Ν. 1337/83 και τις σχετικές προς 
τούτο υπ’ αριθ. Δ. 3474/970 ΠΟΛ 105/29.7.83 και Ν. 505/253 
ΠΟΛ 69/30.3.84 διαταγές του Υπουργείου Οικονομικών. 

δ. Τις διατάξεις του άρθρου 89 παρ. 13 του Π.Δ. 284/14.6.88 περί 
«Οργανισμού Κεντρικής Υπηρεσίας Υπουργείου Οικονομικών» το οποίο 
αναφέρεται στις γενικές αρχές και αρμοδιότητες συλλογικών οργάνων. 

ε. Το αριθ. Φ. 544./385/90/Σ. 976/13.6.19990 έγγραφο του 
ΓΕΝ με το οποίο προτείνεται η χάραξη ορίων παλαιού αιγιαλού, η οποία 
και έγινε. 

στ. Την διαφωνία του μέλους της Επιτροπής Μιχαήλ Σιγάλα, Προϊ¬ 
σταμένου της Δ.Τ.Υ.Ν. Λέσβου, ο οποίος υποστηρίζει ότι δεν υπάρχουν 
ενδείξεις παλαιού αιγιαλού, πράγμα που αναλύεται στην από 12.1.87 
Έκθεση Επιτροπής καθορισμού ορίων αιγιαλού και παραλίας της τότε 
Οικ. Εφορίας Καλλονής και στην οποία «αναφέρει μεταξύ άλλων ότι η 
ύπαρξη της άμμου οφείλεται στην αιολική ενέργεια λόγω του μεγάλου 
αναπτύγματος του κύματος. 

ζ. Την εκ της επιτόπιου μεταβάσεως στην παραπάνω περιοχή, σχη- 
ματισθείσα αντίληψη περί του πλάτους της βρεχομένης ζώνης της ξηράς 
και των λοιπών συναφών στοιχείων, ήτοι: 

I. ότι η ακτή είναι αμμώδης, 

II. ότι οι άνεμοι είναι συνήθως νότιοι - νοτιοανατολικοί, η ένταση των 
οποίων δύναται να φθάσει τα 9 μποφώρ και το ύψος των κυμάτων τα 
3-4 μέτρα, αποφασίζει: 

Καθορίζει επί του ως άνω τοπογραφικού διαγράμματος: 

Α. Με συνεχή κόκκινη πολυγωνική γραμμή, την οριογραμμή του αι- 
γιαλού υπό στοιχεία 1, 2, 3 ....,11 της οποίας οι κορυφές εξασφαλίζο¬ 
νται με σταθερά σημεία. 

Β. Με συνεχή κίτρινη πολυγωνική γραμμή, την οριογραμμή τής πα¬ 
ραλίας, υπό στοιχεία 1’, 2', 3' ...11' της οποίας οι κορυφές εξασφαλίζο¬ 
νται ομοίως με σταθερά σημεία και έχει απόσταση 10 μέτρων από την 
οριογραμμή του αιγιαλού, επειδή δεν εξυπηρετούνται οι σκοποί που 
αναφέρονται στο άρθρο 7 του Α.Ν. 2344/40. 

Γ. Με μειοψηφία του Προϊσταμένου της Δ.Τ.Υ.Ν. Λέσβου Μιχαήλ 
Σιγάλα και με συνεχή μπλε πολυγωνική γραμμή, την οριογραμμή του 
παλαιού αιγιαλού, υπό στοιχεία ΠΑ1, ΠΑ2, ΠΑ3,.... ΠΑ8, της οποίας 
ομοίως οι κορυφές εξασφαλίζονται με σταθερά σημεία. 

Δ. Η εξάρτηση έγινε από το κρατικό τριγωνομετρικό δύκτιο. 

Ε. Σημειούται ότι στην ζώνη της παραλίας υπάρχουν χτίσματα, τα 
οποία δεν εξαιρούνται. 

Η Επιτροπή 

Ο Πρόεδρος Τα Μέλη 

ΣΠΥΡΟΣ θ. ΚΑΡΔΑΚΑΡΗΣ ΜΙΧΑΗΛ ΣΙΓΑΛΑΣ 

Ν. ΚΟΛΟΝΤΟΥΡΟΣ 

